Vezeték nélküli hálózat használati feltételei

A **Szent István Hitoktatási és Művelődési Ház** (székhely: 8000 Székesfehérvár, Liszt Ferenc u. 1., nyilvántartási szám: 00001/2012-022; „**Művelődési Ház**”) nyilvánosan elérhető vezeték nélküli (wifi) hálózaton („**Wi-fi Hálózat**”) keresztül internet elérési lehetőséget biztosít a Művelődési Házban tartott rendezvényeken résztvevők és Művelődési Ház munkavállalói („**Felhasználó**”) részére.

A Művelődési Ház által üzemeltetett Wi-fi Hálózathoz a következők szerint lehet csatlakozni:

1. Az eszköz által felismert hálózati azonosítót ki kell választani (Szent István Művelődési Ház)
2. A wifi hálózat használatára jogosító jelszót meg kell adni
3. A checkbox bejelölésével el kell fogadni a felhasználási feltételeket
4. ***A Wi-fi Hálózathoz a ’Csatlakozom’ gombra kattintással csatlakozik, amely gomb megnyomásával a használati feltételeket elfogadja és az adatkezelési tájékoztatóban foglaltakat tudomásul veszi***

A Wi-fi Hálózat használata díjmentes. A Wi-fi Hálózat használata során a csatlakozó felhasználó köteles a mindenkor hatályos jogszabályi előírásokat betartani, a Művelődési Ház nem biztosít központi szűrést rosszindulatú programok és kártevők ellen.

A Művelődési Ház a Wi-fi Hálózathoz csatlakozott eszközökre vonatkozó a következő adatokat rögzíti: MAC azonosító, eszköz neve, csatlakozás időpontja, csatlakozás időtartama, le- és feltöltött adatmennyiség.

Valamennyi a Wi-fi Hálózat használatára vonatkozó kérdésével kapcsolatban a Művelődési Ház igazgatójához fordulhat.

Adatkezelési tájékoztató

A **Szent István Hitoktatási és Művelődési Ház** (székhely: 8000 Székesfehérvár, Liszt Ferenc u. 1., nyilvántartási szám: 00001/2012-022; „**Művelődési Ház**”) az Európai Unió és a Tanács 2016/679. számú rendeletének („**Rendelet**”) való megfelelés érdekében a jelen adatkezelési tájékoztatóban tájékoztatja a személyes adatai kezeléséről:

1. Az adatkezelő és adatvédelmi tisztviselő

A személyes adatok tekintetében az adatkezelő a Szent István Hitoktatási és Művelődési Ház(székhely: 8000 Székesfehérvár, Liszt Ferenc u. 1., nyilvántartási szám: 00001/2012-022).

A Művelődési Ház adatvédelmi tisztviselőt nem nevezett ki.

1. Az adatkezelés célja és jogalapja

A Művelődési Ház a személyes adatokat a Művelődési Ház rendezvényein résztvevők és a Művelődési Ház munkavállalói részére internet elérési lehetőség biztosítása és a Wi-fi Hálózatot használó eszközök azonosítása céljából kezeli.

Az adatkezelés jogalapja a Művelődési Ház jogos érdeke (Rendelet 6. cikk (1) bekezdés f) pont). A Művelődési Ház jogos érdeke, hogy internethasználati lehetőséget biztosítson a rendezvényein résztvevők és a munkavállalói részére, amihez a Wi-fi Hálózatot aktuálisan használó eszközök azonosítása technikailag elengedhetetlen.

1. Személyes adatok kategóriái

A Művelődési Ház a következő adatokat rögzíti: MAC azonosító, eszköz neve, csatlakozás időpontja, csatlakozás időtartama, le- és feltöltött adatmennyiség.

1. Személyes adatok címzettjei

A Művelődési Ház a személyes adatokat a rendszergazdai tevékenységet ellátó "ABG-NET" Kereskedelmi és Szolgáltató Korlátolt Felelősségű Társaság (székhely: 8000 Székesfehérvár, Mártírok útja 5; cégjegyzékszám: 07-09-011866) részére teszi hozzáférhetővé.

1. Az adatkezelés időtartama

A Művelődési Ház a személyes adatait a Wi-Fi hálózathoz való csatlakozás időtartama alatt kezeli.

1. Az Adatkezeléssel kapcsolatos jogai

Az adatkezeléssel kapcsolatos jogai gyakorlása érdekében a Művelődési Házhoz az adatvedelem@szentistvanmuvelodesihaz.hu e-mail címen fordulhat.

A Művelődési Ház az érintetti jogai gyakorlására irányuló kérelmét annak beérkezésétől számított legfeljebb egy hónapon belül teljesíti. A kérelem beérkezésének napja a határidőbe nem számít bele.

A Művelődési Ház szükség esetén, figyelembe véve a kérelem bonyolultságát és a kérelmek számát, ezt a határidőt további két hónappal meghosszabbíthatja. A határidő meghosszabbításáról a Művelődési Ház a késedelem okainak megjelölésével a kérelem kézhezvételétől számított egy hónapon belül tájékoztatja Önt.

A Művelődési Háznál az alábbi érintetti jogokat gyakorolhatja:

* 1. Hozzáféréshez való jog

Ön tájékoztatást kérhet a Művelődési Háztól arra vonatkozóan, hogy a Művelődési Ház kezeli-e a személyes adatait.

Amennyiben kérése a személyes adatai másolatának kiadására is irányul, a Művelődési Ház azokat az Ön rendelkezésére bocsátja.

* 1. Helyesbítéshez való jog

Ön jogosult a Művelődési Háztól kérni, hogy indokolatlan késedelem nélkül helyesbítse az Ön pontatlan személyes adatait vagy egészítse ki az Ön hiányos személyes adatait.

* 1. Törléshez való jog és tiltakozáshoz való jog

Ön kérheti a személyes adatai törlését, illetve tiltakozhat az adatkezelés ellen.

A Művelődési Ház a személyes adatai törlését nem végzi el, ha az adatkezelés tekintetében elvégzett érdekmérlegelési teszt alátámasztja, hogy az érintett jogaival szemben a Művelődési Háznak elsőbbséget élvező jogos érdeke fűződik és tájékoztatja Önt az érdekmérlegelési tesztben foglaltakról, illetve, ha a személyes adatok kezelése a személyes adatok kezelését előíró, a Művelődési Házra alkalmazandó jogi kötelezettség teljesítéséhez vagy ha az jogi igények előterjesztéséhez, érvényesítéséhez, illetve védelméhez szükséges.

A Művelődési Ház törli a személyes adatait, ha Ön tiltakozik az adatkezelés ellen és a Művelődési Háznak nincs elsőbbséget élvező jogszerű oka az adatkezelésre, illetve, ha a jogi kötelezettsége teljesítéséhez köteles a személyes adatokat törölni.

* 1. Adatkezelés korlátozásához való jog

Ön a személyes adatok kezelésének korlátozását kérheti, ha vitatja a személyes adatok pontosságát, az adatkezelés jogellenes és Ön a személyes adatok törlését ellenzi, a Művelődési Háznak a személyes adatokra adatkezelés céljából nincs szüksége, azonban Ön jogi igények előterjesztéséhez, érvényesítéséhez vagy védelméhez a személyes adatok korlátozását igényli vagy Ön tiltakozik az adatkezelés ellen a saját helyzetével kapcsolatos okból.

1. Jogsértés esetén tehető lépések
	1. Ha úgy gondolja, hogy a Művelődési Ház megsértette a jogait a személyes adatai kezelése során, akkor a Művelődési Házhoz az adatvedelem@szentistvanmuvelodesihaz.hu e-mail címen fordulhat.
	2. A személyes adataira vonatkozó jogainak megsértése esetén panaszt nyújthat be a Nemzeti Adatvédelmi és Információszabadság Hatósághoz (e-mail cím: ugyfelszolgalat@naih.hu, levelezési cím: 1363 Budapest, Pf. 9., cím: 1055 Budapest, Falk Miksa utca 9-11., telefon: +36 (1) 391-1400, honlap címe: naih.hu).
	3. A személyes adataira vonatkozó jogainak megsértése esetén lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve a Művelődési Ház székhelye szerint illetékes törvényszéknél nyújtja-e be keresetét.